търговски характер.
 Посочете уникалния код на изискваните придружаващи документи и държавата на тяхното издаване.
 Номер на търговския документ: посочете например номер на въздушна товарителница, номер на коносамента или търговски номер за железопътен транспорт или на пътно превозно средство.
 I.18
 Условия на транспортиране
 Посочете категорията на изискваната температура по време на транспортирането на продуктите (като на околната среда, охладени, замразени).
 Това поле не се отнася за животни.
 I.19
 Номер на контейнера/номер на пломбата
 Когато е приложимо, посочете номера на контейнера и номера на пломбата (може да се посочи повече от един номер).
 Номерът на контейнера трябва да се посочи, ако стоките се транспортират в затворени контейнери.
 Трябва да бъде посочен номерът само на официалната пломба. Налице е официална пломба, ако върху контейнера, камиона или железопътния вагон е поставена пломба под надзора на компетентния орган, издаващ сертификата.
 I.20
 Сертифицирано като или за
 Изберете целта на движението на животните, предвидената употреба на стоките или категорията, както са посочени в съответното законодателство на Съюза:
 Фуражи: отнася се само за странични животински продукти, предназначени за хранене на селскостопански животни, съгласно посоченото в Регламент (ЕО) No 1069/2009 на Европейския парламент и на Съвета (15).
 Храна за домашни любимци: отнася се само за странични животински продукти, предназначени за използване като храна за домашни любимци или за производство на храна за домашни любимци, съгласно посоченото в Регламент (ЕО) No 1069/2009.
 Органични торове и подобрители на почвата: отнася се за определени странични животински продукти или производни продукти съгласно посоченото в Регламент (ЕО) No 1069/2009.
 Техническа употреба: странични животински продукти или производни продукти, негодни за консумация от човека или от животните, съгласно посоченото в член 36 от Регламент (ЕО) No 1069/2009.
 Фармацевтична употреба: странични животински продукти, негодни за консумация от човека или от животните, съгласно посоченото в член 33 от Регламент (ЕО) No 1069/2009.
 Мостри за търговски цели: съгласно определението в точка 39 от приложение I към Регламент (ЕС) No 142/2011 на Комисията (16).
 Изложение: отнася се за животни, предназначени за изложение и спортни, културни или подобни мероприятия, или за изложбени мостри съгласно определението в точка 34 от приложение I към Регламент (ЕС) No 142/2011.
 Консервната промишленост: отнася се за продукти за консумация от човека (например риба тон), специално предназначени само за консервната промишленост.
 Продукти за консумация от човека: отнася се само за продукти от животински произход, предназначени за консумация от човека, за които съгласно законодателството на Съюза се изисква ветеринарен здравен сертификат, официален сертификат или ветеринарен здравен/официален сертификат.
 Допълнителна преработка: отнася се за продукти, които трябва да бъдат допълнително преработени, преди да бъдат пуснати на пазара, както и за живи водни животни и продукти от животински произход от водни животни, различни от живи водни животни, които са предназначени за обект за храни от водни животни, в който се прилагат мерки за контрол на болести, съгласно определението в член 4, точка 52 от Регламент (ЕС) 2016/429 на Европейския парламент и на Съвета.
 Живи водни животни за консумация от човека: водни животни, предназначени за пряка консумация от човека, т.е. водни животни, доставени на крайния потребител живи или консумирани живи.
 Обособен специализиран